CIDના પી.આઈ. જે.એચ. દહિયાએ ફરિયાદમાં જણાવ્યું છે કે, દિલીપ કાનાણીએ તા. 30-1-2018ના રોજ લેપટોપ રિપેર કરવાના બહાને પીયૂષ સાવલિયાને બોલાવ્યો હતો. પીયૂષને રૂપિયા અને બિટકોઈન આપવા ધમકાવીને માથે અગ્નિશસ્ત્ર મૂકી મારી નાખવા ધમકી આપી હતી. પીયૂષનો વીડિયો પણ ઉતારી લેવાયો હતો. એક ફાર્મહાઉસમાં ત્રણ દિવસ સુધી ગોંધી રાખી ધવલ માવાણીનું સરનામું મેળવ્યું હતું. તા. 1-2-2018ના રોજ ધવલનું અપહરણ કરી લવાયો હતો અને તેની પાસેથી બિટકોઈન, લાઈટકોઈન અને રોકડા રૂપિયા મળી કુલ 155 કરોડની ખંડણી ઉઘરાવી લેવામાં આવી હતી. શૈલેષ ભટ્ટ અને તેના આઠ સાગરિતો સામે CIDએ ગુનો નોંધ્યો છે.